भूल भुलैया 3 का टीजर रिवील, फैंस को मिला जबरदस्त सरप्राइज, दिवाली 2024 पर आएगी फिल्म
Bhool Bhulaiyaa 3 Teaser Revealedअभी कार्तिक आर्यन के फैंस भूल भुलैया 2 के खुमार से नहीं उतर पाए थे। इसी बीच फिल्म के मेकर्स ने इसके तीसरे पार्ट की घोषणा कर दी है
अभी कार्तिक आर्यन के फैंस भूल भुलैया 2 के खुमार से उतर नहीं पाए थे। इसी बीच फिल्म के मेकर्स ने इसके तीसरे पार्ट की घोषणा कर दी है। भूल भुलैया 3 का टीजर रिलीज हो गया है।
कार्तिक ने अपने सोशल मीडिया के जरिए फिल्म का टीजर रिवील किया है, साथ ही टीजर रिवील कर अपने फैंस को सरप्राइज भी कर दिया है। फिल्म के टीजर की शुरुआत कार्तिक आर्यन के किरदार रूह बाबा के साथ शुरू होती है। पिछली बार की तरह इस बार भी कार्तिक दर्शकों को डराते और हंसाते नजर आएंगे।
दिवाली 2024 पर रिलीज होगी फिल्म
कार्तिक आर्यन के पोस्ट के मुताबिक, फिल्म दिवाली 2024 के आस-पास रिलीज होगी। पिछली फिल्म की तरह इसका भी डायरेक्शन अनीस बज्मी कर रहे हैं। वहीं फिल्म का प्रोडक्शन टी-सीरीज के बैनर तले हो रहा है।
ब्लॉकबस्टर रही थी भूल भुलैया 2
भूल भुलैया 2, 2022 की सबसे ज्यादा कमाई करने वाली हिंदी फिल्मों में से एक थी। फिल्म ने बॉक्स ऑफिस पर 250 करोड़ से ज्यादा की कमाई की थी। कोविड के बाद जहां कुछ बड़ी हिंदी फिल्में थिएटर्स में स्ट्रगल कर रही थीं वहीं इस फिल्म ने कमाई के झंडे गाड़ दिए थे। ये फिल्म कार्तिक आर्यन के करियर की सबसे ज्यादा कमाने वाली फिल्म भी है। इसी फिल्म के बाद कार्तिक के सितारे बुलंदियों पर हैं। 
2007 में रिलीज हुई थी फ्रेंचाइजी की पहली फिल्म
भूल भुलैया फ्रेंचाइजी की पहली फिल्म 2007 में रिलीज हुई थी। फिल्म में अक्षय कुमार ने मुख्य भूमिका निभाई थी। इसका डायरेक्शन प्रियदर्शन ने किया था जबकि प्रोडक्शन टी-सीरीज ने ही किया था। फिल्म उस समय की ब्लॉकबस्टर हिट थी। अक्षय कुमार ने इस फिल्म के जरिए दर्शकों को खूब हंसाया था। उनके निभाए किरदार को दर्शक आज भी याद करते हैं। 
अक्षय के अलावा फिल्म में अमीषा पटेल, विद्या बालन और शाइनी आहूजा अहम किरदार में थे। इसके अलावा फिल्म में परेश रावल, राजपाल यादव मनोज जोशी और असरानी की कॉमिक टाइमिंग को काफी पसंद किया गया था। फिल्म में मंजुलिका का किरदार निभाने के लिए विद्या बालन को कई अवॉर्ड्स मिले थे। 
